CELEX: 32017D2378
Language: fi
Date: 2017-12-15 00:00:00
Title: Komission täytäntöönpanopäätös (EU) 2017/2378, annettu 15 päivänä joulukuuta 2017, vuoden 2017 maksuvyöhykkeiden yksikköhintojen vaatimustenmukaisuudesta täytäntöönpanoasetuksen (EU) N:o 391/2013 17 artiklan perusteella (tiedoksiannettu numerolla C(2017) 8501)

19.12.2017   
               
               
                  FI
               
               
                  Euroopan unionin virallinen lehti
               
               
                  L 337/83
               
            KOMISSION TÄYTÄNTÖÖNPANOPÄÄTÖS (EU) 2017/2378,
      annettu 15 päivänä joulukuuta 2017,
      vuoden 2017 maksuvyöhykkeiden yksikköhintojen vaatimustenmukaisuudesta täytäntöönpanoasetuksen (EU) N:o 391/2013 17 artiklan perusteella
      
         
            (tiedoksiannettu numerolla C(2017) 8501)
         
      
      (Ainoastaan englannin-, espanjan-, hollannin-, italian-, kreikan-, kroaatin-, latvian-, liettuan-, portugalin-, ranskan-, romanian-, ruotsin-, saksan-, slovakin-, sloveenin-, suomen-, tanskan-, tšekin-, unkarin- ja vironkieliset tekstit ovat todistusvoimaisia)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon lennonvarmistuspalvelujen tarjoamisesta yhtenäisessä eurooppalaisessa ilmatilassa (palveluntarjonta-asetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 550/2004 (1) ja erityisesti sen 15 artiklan 4 kohdan,
      ottaa huomioon lennonvarmistuspalvelujen yhteisestä maksujärjestelmästä 3 päivänä toukokuuta 2013 annetun komission täytäntöönpanoasetuksen (EU) N:o 391/2013 (2) ja erityisesti sen 17 artiklan 1 kohdan d alakohdan,
      sekä katsoo seuraavaa:
      
                  (1)
               
               
                  Täytäntöönpanoasetuksessa (EU) N:o 391/2013 vahvistetaan lennonvarmistuspalvelujen yhteinen maksujärjestelmä. Yhteinen maksujärjestelmä on olennainen tekijä pyrittäessä Euroopan parlamentin ja neuvoston asetuksen (EY) N:o 549/2004 (3) 11 artiklan ja komission täytäntöönpanoasetuksen (EU) N:o 391/2013 (4) mukaisesti perustetun suorituskyvyn kehittämisjärjestelmän tavoitteisiin.
               
            
                  (2)
               
               
                  Komission täytäntöönpanopäätöksessä 2014/132/EU (5) asetetaan unionin laajuiset suorituskykytavoitteet, joihin sisältyy lennonaikaisten lennonvarmistuspalvelujen kustannustehokkuustavoite ilmaistuna kyseisten palvelujen tarjoamiseen liittyvinä määritettyinä yksikkökustannuksina, toiselle viitejaksolle, joka kattaa vuodet 2015–2019.
               
            
                  (3)
               
               
                  Täytäntöönpanoasetuksen (EU) N:o 391/2013 17 artiklan 1 kohdan b ja c alakohdassa säädetään, että komissio arvioi jäsenvaltioiden komissiolle toimittamat vuoden 2017 maksuvyöhykkeiden yksikköhinnat 1 päivään kesäkuuta 2016 mennessä mainitun asetuksen 9 artiklan 1 ja 2 kohdan vaatimuksia noudattaen. Arvioinnissa tarkistetaan, että kyseiset yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
               
            
                  (4)
               
               
                  Komissio on arvioinut yksikköhinnat Eurocontrolin suorituskyvyn tarkastusyksikön avulla niiden tietojen ja lisätietojen perusteella, jotka jäsenvaltiot toimittivat 1 päivään marraskuuta 2016 mennessä. Komission suorittamassa arvioinnissa otettiin huomioon myös annetut selitykset ja korjaukset, jotka oli tehty ennen 23 päivänä marraskuuta 2016 täytäntöönpanoasetuksen (EU) N:o 391/2013 9 artiklan 1 kohdan mukaisesti lennonaikaisten palvelujen vuoden 2017 yksikköhinnoista järjestettyä kuulemiskokousta, sekä korjaukset, jotka jäsenvaltiot tekivät yksikköhintoihin ollessaan myöhemmin yhteydessä komissioon.
               
            
                  (5)
               
               
                  Tämän arvioinnin perusteella komissio on todennut täytäntöönpanoasetuksen (EU) N:o 391/2013 17 artiklan 1 kohdan d alakohdan mukaisesti, että Alankomaiden, Belgian, Espanjan, Irlannin, Italian, Itävallan, Kroatian, Kyproksen, Latvian, Liettuan, Luxemburgin, Portugalin, Ranskan, Romanian, Ruotsin, Saksan, Slovakian, Slovenian, Suomen, Tanskan, Tšekin, Unkarin, Viron ja Yhdistyneen kuningaskunnan komissiolle toimittamat lennonaikaisten palvelujen vuoden 2017 maksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
               
            
                  (6)
               
               
                  Tämä toteamus olisi täytäntöönpanoasetuksen (EU) N:o 391/2013 17 artiklan 1 kohdan d alakohdan mukaisesti ilmoitettava asianomaisille jäsenvaltioille.
               
            
                  (7)
               
               
                  Toteamus ja ilmoitus siitä, että maksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset, eivät kuitenkaan rajoita asetuksen (EY) N:o 550/2004 16 artiklan soveltamista,
               
            ON HYVÄKSYNYT TÄMÄN PÄÄTÖKSEN:
      1 artikla
      Liitteessä olevat lennonaikaisten palvelujen vuoden 2017 maksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
      2 artikla
      Tämä päätös on osoitettu Belgian kuningaskunnalle, Tšekin tasavallalle, Tanskan kuningaskunnalle, Saksan liittotasavallalle, Viron tasavallalle, Irlannille, Espanjan kuningaskunnalle, Ranskan tasavallalle, Kroatian tasavallalle, Italian tasavallalle, Kyproksen tasavallalle, Latvian tasavallalle, Liettuan tasavallalle, Luxemburgin suurherttuakunnalle, Unkarille, Alankomaiden kuningaskunnalle, Itävallan tasavallalle, Portugalin tasavallalle, Romanialle, Slovenian tasavallalle, Slovakian tasavallalle, Suomen tasavallalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.
      
         Tehty Brysselissä 15 päivänä joulukuuta 2017.
         
            
               Komission puolesta
            
            Violeta BULC
            
               Komission jäsen
            
         
      
      
         (1)  EUVL L 96, 31.3.2004, s. 10.
      
         (2)  EUVL L 128, 9.5.2013, s. 31.
      
         (3)  Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista (puiteasetus) (EUVL L 96, 31.3.2004, s. 1).
      
         (4)  Komission täytäntöönpanoasetus (EU) N:o 390/2013, annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä (EUVL L 128, 9.5.2013, s. 1).
      
         (5)  Komission täytäntöönpanopäätös 2014/132/EU, annettu 11 päivänä maaliskuuta 2014, ilmaliikenteen hallintaverkkoa koskevien unionin laajuisten suorituskykytavoitteiden ja varoituskynnysten vahvistamisesta toiselle viitejaksolle 2015–2019 (EUVL L 71, 12.3.2014, s. 20).
      
         LIITE
         
                      
                  
                  
                     Maksuvyöhyke
                  
                  
                     Lennonaikaisten palvelujen yksikköhinnat vuonna 2017 kansallisessa valuutassa (*1)
                     
                  
               
                     1
                  
                  
                     Itävalta
                  
                  
                     72,71
                  
               
                     2
                  
                  
                     Belgia ja Luxemburg
                  
                  
                     67,46
                  
               
                     3
                  
                  
                     Kroatia
                  
                  
                     346,74
                  
               
                     4
                  
                  
                     Kypros
                  
                  
                     34,32
                  
               
                     5
                  
                  
                     Tšekki
                  
                  
                     1 134,76 
                  
               
                     6
                  
                  
                     Tanska
                  
                  
                     450,23
                  
               
                     7
                  
                  
                     Viro
                  
                  
                     28,46
                  
               
                     8
                  
                  
                     Suomi
                  
                  
                     56,23
                  
               
                     9
                  
                  
                     Ranska
                  
                  
                     67,00
                  
               
                     10
                  
                  
                     Saksa
                  
                  
                     69,36
                  
               
                     11
                  
                  
                     Unkari
                  
                  
                     10 898,29 
                  
               
                     12
                  
                  
                     Irlanti
                  
                  
                     29,54
                  
               
                     13
                  
                  
                     Italia
                  
                  
                     80,00
                  
               
                     14
                  
                  
                     Latvia
                  
                  
                     27,46
                  
               
                     15
                  
                  
                     Liettua
                  
                  
                     44,42
                  
               
                     16
                  
                  
                     Alankomaat
                  
                  
                     66,26
                  
               
                     17
                  
                  
                     Portugali
                  
                  
                     40,12
                  
               
                     18
                  
                  
                     Romania
                  
                  
                     149,21
                  
               
                     19
                  
                  
                     Slovakia
                  
                  
                     52,54
                  
               
                     20
                  
                  
                     Slovenia
                  
                  
                     64,60
                  
               
                     21
                  
                  
                     Espanja – Kanariansaaret
                  
                  
                     58,36
                  
               
                     22
                  
                  
                     Espanja – Mannermaa
                  
                  
                     71,69
                  
               
                     23
                  
                  
                     Ruotsi
                  
                  
                     580,71
                  
               
                     24
                  
                  
                     Yhdistynyt kuningaskunta
                  
                  
                     64,54
                  
               
            (*1)  Nämä yksikköhinnat eivät sisällä täytäntöönpanoasetuksen (EU) N:o 391/2013 18 artiklan 1 kohdassa tarkoitettua hallinnollista yksikköhintaa, jota sovelletaan Eurocontrolin navigaatiomaksuja koskevan monenvälisen sopimuksen sopimuspuolina oleviin valtioihin.